เรื่องร้องเรียน: กลิ่นขยะของโรงขยะอ่อนนุชแรงมาก เหม็นมาก ครับ แจ้งไว้เก็บเป็นข้อมูลนะครับ
การดำเนินการของเจ้าหน้าที่: เจ้าหน้าที่ได้ลงพื้นที่ตรวจสอบเรื่องร้องเรียนเกี่ยวกับกลิ่นขยะ บริเวณซอยอ่อนนุช๗๐/๑ถนนอ่อนนุช แขวงประเวศ เขตประเวศ กรุงเทพมหานคร ๑๐๒๕๐ได้สอบถามผู้พักอาศัยบริเวณดังกล่าว จากการสอบถามแจ้งว่ามีกลิ่นมาตามทิศทางลมและมีกลิ่นแรงในช่วงเวลาก่อนฝนตก ทางเจ้าหน้าที่จึงได้ชี้แจงแนวทางปฏิบัติตามมาตรการการแก้ไขปัญหากลิ่น พร้อมทั้งประสานบริษัทผู้รับจ้างกำจัดมูลฝอยตรวจสอบระบบป้องกันกลิ่นและปฏิบัติตามแนวทางการแก้ปัญหากลิ่นขยะอย่างเคร่งครัด ดังนี้ ๑. แจ้งหนังสือ กำชับกับผู้รับจ้างกำจัดมูลฝอยแก้ปัญหากลิ่นขยะโดยเร่งด่วน ๒. ตรวจสอบรถเก็บขนมูลฝอย เก็บทำความสะอาดมูลฝอยตกหล่นในการขนส่ง ๓. ตรวจสอบความถี่ล้างทำความสะอาดโรงงานและบริเวณอาคารมูลฝอย ๔. กำชับผู้รับจ้างนำวัสดุอุปกรณ์ปิดคลุมกองปุ้ยหมัก ๕. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์ ๖.ปรับปรุงสภาพภูมิทัศน์โรงงานกำจัดมูลฝอย โดยมีโครงการปลูกต้นไม้ร่วมกับ บริษัท ปตท.จำนวนพื้นที่ ๕๕ ไร่ เพิ่มพื้นที่สีเขียวเพื่อใช้เป็นแนวกำแพงกรองฝุ่น ดูดซับกลิ่นและมลพิษทางอากาศ
ความเห็นของผู้แจ้ง: ไม่แน่ใจว่ามีการจัดการกับปัญหาอย่างไร แต่ผลลัพท์ยังออกมาเหมือนเดิม ยังคงได้รับกลิ่นเหม็นจากโรงขยะอ่อนนุชอยู่แทบจะทุกวัน เหม็นมากครับ
พื้นที่: แขวงประเวศ เขตประเวศ กรุงเทพมหานคร